Munisipaliteite gemaan om Eskom-skuld te betaal | Maroela Media
Nasionale ingryping in Tswaing nodig, sê DA
‘Outback Wrangler’ help nou ook om krokodil te bevry
‘Sassa en Sapo moet sê as toelaes bedreig word’
Forensiese ondersoek oor Enock afgehandel
Voor wie sal ons die knie buig?
Superrugby: Chiefs gee die pas aan, Aussies ploeter voort
Resep: Sjokolade-tiramisu met grond­boontjie­broshappie
Boekresensie: Leef jou emmerskop-lys nóú
Kollig val weer op die vervolging van Christene in China
Munisipaliteite gemaan om Eskom-skuld te betaal
Lynne Brown, minister van openbare ondernemings, het Woensdag ŉ beroep op munisipaliteite gedoen om hul Eskom-skuld te vereffen.
“Dit is onaanvaarbaar dat landsburgers moet ly, veral gedurende die feesseisoen,” het Brown gesê. “Munisipaliteite moet verantwoordelikheid aan die dag lê en dié met uitstaande skuld moet Eskom dadelik nader om ooreen te kom hoe hulle dié geld gaan betaal.”
Die minister se uitsprake kom ŉ dag nadat inwoners van vier munisipaliteite in die Oos-Kaap tegelykertyd kragonderbrekings ervaar het aangesien hulle gesamentlik R173 miljoen aan Eskom skuld. Eskom het Dinsdag gesê hy sal voortaan, as ŉ laaste uitweg, kragonderbrekings tussen spitstye vir nege uur elke dag toepas, aangesien dié munisipaliteite nie op sy skriftelike waarskuwings gereageer het nie.
Nadat Phumulo Masualle, die Oos-Kaapse premier, ingegryp het, het Eskom die kragonderbrekings opgeskort en ŉ “aansienlike bedrag” van die skuld is in Eskom se bankrekening inbetaal.
Khule Phasiwe, woordvoerder van Eskom, wou nie onthul presies hoeveel geld aan die kragvoorsiener betaal is nie, maar het gesê dit is “miljoene rande” en dat nog ŉ betaling teen die einde van die maand verwag word. “Ons sal hulle by die ooreenkoms hou. Die bal is nou in hulle hande,” het hy gesê.
Indien die volgende betaling nie teen 31 Desember in Eskom se bankrekening reflekteer nie, sal die inwoners van die vier munisipaliteite weer kragonderbrekings ervaar.
Man verdrink in see by Mosselbaai
Twee in hof vir vervalste note
Té lekker as ‘n ander kader jou skuld betaal. Só sal niemand ‘n les leer.
Die afgelope 10 dae by Sodwana bay was die kragtoevoer baie wisselvallig. Die rede wat aangevoer word, is ‘n foutiewe transformator maar dit het eerder gelyk asof beurtkrag toepas word. Gebeure soos hierdie omskep ‘n vakansie in ‘n nagmerrie en niemand probeer iets aan die saak doen. Trots Suid-Afrikaans !
Hier is nou die ideale geleentheid vir die nuwe munisipale minister, Brian van Rooyen (of is dit nou David) om sy staal te wys. Ek is seker dat die probleem gou opgelos sal word. Hy het immers die prez se “blessing” as ‘n baie bekwame amptenaar.(Kyk net watse groot impak hy gemaak het op die rand). Dis nie sommer enige hierjy wat finans minister kan word nie (al was dit kortstondig). En minister, terwyl jy besig is om die “issue” aan te spreek, verduidelik tog asseblief vir die arme belasting betalers waarom hulle moet ly vir die bekwaamhede van die… Lees meer »